Publication: Magyar Közlöny
Issue: MK-1999-102 (Year: 1999, Number: 102)
Era: 1990-2004
Section: 
Paragraph Index: 181

5. Cikk Szervezkedési jog A dolgozók és a munkaadók azon szabadságának biztosítására és támogatására, hogy gazdasági és szociális érdekeik védelmében helyi, országos vagy nemzetközi szervezeteket hozhatnak létre és csatlakozhatnak ezen szervezetekhez, a Szerződő Felek kötelezettséget vállalnak arra, hogy a nemzeti törvények sem önmagukban, sem alkalmazásuk révén nem csorbítják ezt a szabadságot. Az ezen Cikkben biztosított garanciák rendőrségre alkalmazásának mértékét a nemzeti törvények vagy rendelkezések határozzák majd meg. E garanciák fegyveres erőknél szolgálatot teljesítőkre történő alkalmazásának alapelveit és azt a mértéket, ameddig az e kategóriához tartozó személyeknél e garanciákat biztosítják, ugyancsak nemzeti törvények vagy rendelkezések határozzák meg.

Source: https://magyarkozlony.hu/hivatalos-lapok/7ad1af37754140355582b0e41604e9ea1ee0dab8/dokumentumok/97a8b634186adba59adab1d2db15b0a250fdefc2/letoltes